  Туспуктэм: kremlin.ru Майя Бывальцева 19-тӥ куарусёнэ Владимир Путин Ижкарын ожгар промышленностья ӧрилэсь кенешонз ортчытӥз. Со сярысь Кремльлэн нимлыко сайтаз ивортӥзы. « Туннэ асьмеос ожгар промышленностья ӧрилэсь кенешонзэ ортчытӥськом – сое татын, Ижкарын, кунысь ожутиськон промышленностья одӥгаз валтӥсь центрын ортчытыны малпамы » Владимир Путин, Россилэн азьмуртэз Кун кивалтӥсь оборонной промышленностья огъетысь ветеранъёсты но али ужасьёсты Пыӵал лэсьтӥсьлэн нуналэныз ӟечкылаз но ӟеч ужамзы понна тау криз. « Туннэ оборонно-промышленной огъет туала но трослы аспӧртэм ожтӥрлык но техника кылдытэ, нимысьтыз огар ужрадэ пыриськись частьёс понна ваньбур поттонэз будэтэ, граждан вузъёс тросгес лэсьтэ, кудӥзлы кулэяськон асьме кунын но, кунгож сьӧрын но пумен йылэ » Владимир Путин, Россилэн азьмуртэз Кеншонын тужгес кулэ ожтӥрлык, ожгар но нимысьтыз техника поттонъя чакланъёсты быдэстон сярысь вераськизы, 2024-тӥ арлы валтӥсь ужпумъёсты пусйизы. Кун кивалтӥсьлэн верамезъя, туэ 8 толэзь ӵоже ужанрадлык кулэезъя быдэсъяське, нош куд-ог ӧръёсъя ожгар вузъёсты поттонэз кӧня ке поллы будэтыны луиз. Со дыре ик куд-ог подукциез поттонэз эшшо йылэтыны кулэ. Оборонно-промышленной огъетысь предприятиос вузпӧр кужымзэс азинтыны, выль технологиосты пыӵатыны, ожгар вузъёслэн ӟечлыксылы азьло сямен ик бадӟым саклык висъяны кулэ, пусйиз Владимир Путин.  Тегъёс: Удмуртия ВладимирПутин оборонаянопромышленностьяогъет Ижкар  